கேள்வி: காடுவெட்டி குரு - இளமைக்காலம் பற்றி நீங்கள் என்ன அறிந்துள்ளீர்கள்?
பதில்: குரு அரியலூர் மாவட்டம் உடையார்பாளையம் வட்டம் ஜெயங்கொண்டம் அருகே உள்ள காடுவெட்டி கிராமத்தில், 1961 பிப்ரவரி 1 அன்று பிறந்தார். இவரின் தந்தை செயராமன் படையாட்சி, தாயார் கல்யாணி அம்மாள் ஆகியோர் ஆவர். இவரின் தந்தையார் இந்தியப் பொதுவுடைமைக் கட்சியின் நிர்வாகியும் பாட்டாளி மக்கள் கட்சியின் நிறுவனர் இராமதாஸ் நெருங்கிய உறவினரும் ஆவார். இவரின் தந்தையார், குரு சிறு வயதாக இருக்கும் போது எதிரியால் கொல்லப்படுகிறார். பின்னர் குருவின் குடும்பம் அவரின் தாயாரின் சொந்த ஊரான கும்பகோணம் இடம்பெயர்ந்தது. குரு தன் பள்ளிப் படிப்பை கும்பகோணம் பாணாதுறை உயர்நிலைப் பள்ளியில் பயின்றார். அண்ணாமலைப் பல்கலைக்கழகம் வரலாற்றுத் துறையில் முதுகலைப் பட்டம் பெற்றார்.நியூஸ்7 (மே 26, 2018)
கேள்வி: காடுவெட்டி குரு - அரசியல் வாழ்க்கை பற்றி விளக்கவும்.
பதில்: 1986இல், குரு காடுவெட்டியில் திமுகவின் கிளைச் செயலாளராக இருந்தார். அப்பகுதியில் உள்ள வன்னியர் திமுகவில் முக்கியத்துவம் கொடுக்கப்படவில்லை எனக் கருதி, அக்கட்சியில் இருந்து விலகினார். பின்னர் வன்னியர் சங்கத்தை விரிவுபடுத்துவதற்காக எம். கே. இராஜேந்திரன், வீரபோக. மதியழகன் ஆகியோர், பா.ம.க. நிறுவனர் ச. இராமதாசு தலைமையில் குருவை வன்னியர் சங்கத்தில் இணைத்தனர். படிப்படியாகச் செயற்குழு உறுப்பினர், ஒருங்கிணைந்த திருச்சி மாவட்டச் செயலாளர் முதலிய பதவிகளை வகித்து பாமகவில் வளர்ந்தார். பின்பு வன்னியர் சங்கத் தலைவராகப் பதவியேற்றார். இவர் அரியலூர் மாவட்டம் மாற்று சமுதாய சமநிலையைக் கருத்தில் கொண்டு ஏழு அம்பேத்கர் சிலைகளைத் திறந்து வைத்தார். தன் சொந்த மாவட்டமான அரியலூரில் இரட்டைக்குவளை முறையை ஒழித்தார். வன்னியர் இளைஞர்களால் ''மாவீரன் குரு'' என்றழைக்கப்பட்டார். இருமுறை தமிழ்நாடு சட்ட மன்ற உறுப்பினர் இருந்துள்ளார். குரு தன் சமுதாயத்தின் வளர்ச்சிக்காக வாழ்வின் இறுதிநாள் வரை போராடியுள்ளார். நியூஸ்7 (மே 26, 2018) இவர் இருமுறை குண்டர் சட்டத்தின் கீழ் கைது செய்யப்பட்டுச் சிறை சென்றுள்ளார்.
கேள்வி: காடுவெட்டி குரு - தேர்தல்கள் குறித்து விரிவாக சொல்லுங்கள்.
பதில்: குரு தமிழ்நாடு சட்டமன்றத் தேர்தல், 2001ல் ஆண்டிமடம் (சட்டமன்றத் தொகுதி), தமிழ்நாடு சட்டமன்றத் தேர்தல், 2011 ஜெயங்கொண்டம் (சட்டமன்றத் தொகுதி) வெற்றி பெற்று தமிழ்நாடு சட்டமன்றம் உறுப்பினராகப் பணியாற்றியுள்ளார்.